
Për sigurimin e jetës së ushtarakëve të forcave të armatosura, të dërguara me misione ushtarake jashtë vendit

Në mbështetje të nenit 100 të Kushtetutës, të pikës 5 të nenit 6 të ligjit nr.9363, datë 24.3.2005 “Për mënyrën dhe procedurat e vendosjes e të kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, dhe të nenit 8 të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Mbrojtjes, Këshilli i Ministrave

Vendosi:

1. Ministria e Mbrojtjes, në bashkëpunim me INSIG, sh.a.-në, të bëjë sigurimin e jetës nga aksidentet në grup, të ushtarakëve të Forcave të Armatosura të Republikës së Shqipërisë, të dërguar me misione ushtarake jashtë vendit, me fondet e parashikuara në buxhetin e vitit 2008, të miratuara për këtë ministri.
2. Ngarkohen Ministria e Mbrojtjes dhe INSIG, sh.a-ja për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

